SSP โชว์ Q1 กำไรออลไทม์ไฮ 295 ลบ. ลุ้นปีนี้ปิดดีล M&A เพิ่ม
SSP โชว์ไตรมาส 1/65 กำไรออลไทม์ไฮ 294.77 ลบ. เพิ่มขึ้น 61% จากปีก่อนกำไร 183.09 ลบ. ลุ้นปีนี้ปิดดีล M&A เพิ่ม ขยายลงทุนธุรกิจพลังงานสะอาด ตั้งเป้าปี 67 กำลังผลิตเพิ่มเป็น 400MW
SSP โชว์ไตรมาส 1/65 กำไรออลไทม์ไฮ 294.77 ลบ. เพิ่มขึ้น 61% ลุ้นปีนี้ปิดดีล M&A เพิ่ม ขยายลธุรกิจพลังงานสะอาด ตั้งเป้าปี 67 กำลังผลิต 400MW
17 พ.ค. 2565

บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยนายวรุตม์ ธรรมาวรานุคุปต์ ประธานเจ้าหน้าที่บริหาร SSP เปิดเผยว่า ผลการดำเนินงานของกลุ่มบริษัทฯในไตรมาส 1/2565 สามารถสร้างรายได้และกำไรสูงสุดนับตั้งแต่ก่อตั้งกิจการ โดยมีรายได้รวม 861.7 ล้านบาท เพิ่มขึ้น 360.7 ล้านบาท หรือ 72% เทียบงวดเดียวกันของปีก่อน และมีกำไรสุทธิ 294.8 ล้านบาท เพิ่มขึ้น 111.7 ล้านบาท หรือ 61% เทียบงวดเดียวกันของปีก่อน ขณะที่กำไรก่อนหักดอกเบี้ย ภาษี และค่าเสื่อมราคา (EBITDA) อยู่ที่ 688.4 ล้านบาท เพิ่มขึ้น 275.1 ล้านบาท เทียบงวดเดียวกันของปีก่อน
สำหรับสาเหตุที่ทำให้รายได้และกำไรในไตรมาส 1/2565 เติบโตอย่างโดดเด่น ได้รับปัจจัยหนุนจากรับรู้รายได้ของโครงการโรงไฟฟ้าชีวมวล ขนาดกำลังการผลิต 9.9 เมกะวัตต์ , โครงการโรงไฟฟ้าพลังงานแสงอาทิตย์ LEO 1 ในประเทศญี่ปุ่น ขนาดกำลังการผลิต 26 เมกะวัตต์ ,โครงการโรงไฟฟ้าพลังงานลม ในประเทศเวียดนาม ขนาดกำลังการผลิต 48 เมกะวัตต์ และวินด์ชัยฟาร์มขนาดกำลังการผลิต 45 เมกะวัตต์ ในสัดส่วน 25% ซึ่งล้วนเป็นโครงการที่บริษัทฯประสบความสำเร็จในการลงทุน และทำ M&amp;A ในช่วงตลอด 12 เดือนที่ผ่านมา
“บริษัทฯประสบความสำเร็จอย่างมากในการลงทุน และบริหารงานโรงไฟฟ้าจากพลังงานทดแทนแบบอื่นๆ ซึ่งโครงการดังกล่าว เป็นโครงการที่ให้ผลตอบแทนที่สูงกว่า เมื่อเทียบกับการลงทุนในโครงการโรงไฟฟ้าพลังงานแสงอาทิตย์ อีกทั้งยังช่วยเพิ่มความหลากหลาย ให้กับโครงการลงทุนในภาพรวมของบริษัทฯ และทำให้รายได้และผลกำไรของบริษัทฯ มีเสถียรภาพอย่างมากในปีนี้”นายวรุตม์ กลาว
สำหรับแผนธุรกิจในปี 2565 บริษัทฯ ยังคงเดินหน้าขยายการลงทุนโรงไฟฟ้าพลังงานทดแทน เพื่อเพิ่มกำลังการผลิตอีก โดยมีความคืบหน้าในการลงทุนโครงการโรงไฟฟ้าพลังงานแสงอาทิตย์ LEO 2 ในประเทศญี่ปุ่น กำลังการผลิต 22 เมกะวัตต์ เตรียมจ่ายไฟเข้าระบบเชิงพาณิชย์ (COD) ไตรมาส 2/2567 และการลงทุนโครงการโรงไฟฟ้าพลังงานลมขนาดใหญ่ ในประเทศเวียดนาม ตามแผนพัฒนาพลังงานที่กำลังจะประกาศเร็วๆนี้
นอกจากนี้บริษัทฯ อยู่ระหว่างการศึกษาความเป็นไปได้ของการลงทุนในดีล M&amp;A เพิ่มเติมอีกในปีนี้ หลังจากพึ่งประสบความสำเร็จในการเข้าซื้อหุ้นลงทุน 25% ในโรงไฟฟ้าพลังงานลมวินชัย ในเดือนมีนาคมที่ผ่านมา เชื่อว่าธุรกิจพลังงานสะอาดจะเป็น Mega Trend ของโลกไปอีกนาน การที่เราขยายพอร์ตการลงทุนไปยังธุรกิจพลังงานทางเลือกแบบอื่นๆ จะช่วยเสริมสร้างเสถียรภาพ และการเติบโตที่ดีขึ้นให้กับบริษัทฯ และการผสมผสานกันระหว่างการลงทุน Green Field และกลยุทธ์ M&amp;A จะทำให้ SSP เติบโตขึ้นได้เร็วกว่าเดิมอย่างก้าวกระโดด วางเป้าปี 2567 มีกำลังการผลิตไฟฟ้าเพิ่มเป็น 400 เมกะวัตต์